wickkiey/tamil-wikipedia-chunked huggingface dataset:
# கருங்குழி, கடலூர் மாவட்டம்

### கருங்குழி கிராமம்

#### வழிபாடு

கருங்குழி ஊராட்சியில் இந்து, கிறித்துவம், இசுலாம் என்ற வேறுபாடின்றி வேற்றுமையில் ஒற்றுமையாய் மக்கள் வசிக்கின்றனர்.  
வள்ளலார் என்று அழைக்கப்படும் இராமலிங்க அடிகளார் அவர்கள் 1858 முதல் 1867 வரை ஒன்பது ஆண்டுகள்கருங்குழியில் வாழ்ந்தார். கருங்குழியில் தங்கி இருந்தபோது 1865-ஆம் ஆண்டு "சமரச வேத சன்மார்க்க சங்கம்" என்ற அமைப்பை உருவாக்கினார். பிற்காலத்தில் அந்தப் பெயரை சமரச சுத்த சன்மார்க்க சத்தியச் சங்கம் என்று மாற்றியமைத்தார். கருங்குழியில் வசிக்கும்போது நீரால் விளக்கு எரித்து அற்புதம் நிகழ்த்தியதாக வரலாறு உள்ளதால், நற்கருங்குழி என்ற பெயருமுண்டு. மேட்டுக்குப்பம்பகுதியில் சில வருடங்களாக உபயோகப்படாமல் இருந்துவந்த ஒரு வைணவ மதத் திருக்கூடத்தில் தங்கினார். தாம் தங்கிய அந்த இடத்துக்கு சித்தி வளாகத் திருமாளிகை என்று பெயர் சூட்டினார். 1874-ஆம் வருடம் தை மாதம் 19-ஆம் நாள், புனர்பூசமும் பூசமும் கூடும் நன்னாளில் இரவு பன்னிரண்டு மணிக்குச் சித்திவளாகத் திருமாளிகைத் திருஅறைக்குள் சித்தி பெற்றார். கருங்குழி நீரால் விளக்கெரித்த இல்லமும், மேட்டுக்குப்பம் சித்தி வளாகமும் புகழ்பெற்ற திருத்தலமாக விளங்குகிறது.  
கருங்குழியில் 2000 ஆண்டுகள் பழமைவாய்ந்த கருங்குழி லட்சுமி நாராயணப்பெருமாள் திருக்கோயில், கைலாசநாதர் ஆலயம், மாரியம்மன் கோயில், திரௌபதி அம்மன் கோயில், அங்காளம்மன் கோயில், காளியம்மன் கோயில், எல்லை கல் ஆஞ்சனேயர், பாலமுருகன், சித்திவிநாயகர் கோயில், பெரியாண்டவர் கோயில், வீரன் கோயில், ஐயனார் கோயில், தமிழரின் தொன்றுதொட்ட கலாச்சாராமகிய காமன் கோயில் மற்றும் கிருத்துவ தேவாலயம் ஆகிய வழிபட்டு தலங்களும் அமைந்துள்ளன
# கருங்குழி, கடலூர் மாவட்டம்

### கருங்குழி கிராமம்

#### தொழில்

கருங்குழி மக்களின் முதன்மையான தொழில் விவசாயம் ஆகும். ஆடு வளர்த்தல், மாடு வளர்த்தல் பால் உற்பத்தி, கோழி வளர்த்தல் போன்றவை முக்கிய வாழ்வாதார தொழிலாக அமைந்துள்ளது. கருங்குழி மற்றும் மேட்டுக்குப்பம் பகுதிகளில் 4 அரிசி ஆலைகளும், ஒரு மாவு அரைக்கும் ஆலையும் அமைந்துள்ளன.
# கருங்குழி, கடலூர் மாவட்டம்

### கருங்குழி கிராமம்

#### நீர்நிலைகள்

மழைநீர் தவிர நெய்வேலி பழுப்பு நிலக்கரி நிறுவனத்தால் சுரங்கங்களில் இருந்து வெளியேற்றப்படும் நீர் விவசாயத்திற்கு முக்கிய நீராதாரமாக உள்ளது. சுரங்கங்களில் அதிக அளவு நிலத்தடி நீர் வெளியேற்றப்படுவதால் 1980களில் 20-30அடியில் கிடைத்த நிலத்தடி நீர் இப்பொழுது 200 அடிகளுக்கும் கிடைக்கவில்லை என்பது வேதனை. வடக்கே செங்கால் ஓடையும் தெற்கே கொளக்குடி ஏரியும் விவசாய நீர் பாசனத்தில் முக்கியமான நீர்நிலைகள்.
கருங்குழியில் உள்ள நீர் நிலைகள்  
1. கல்லாங்குளம்  
2. பாப்பாறை கேணி நீரோடை  
3. திருமாங்குளம்  
4. தாங்கால்  
5. அளவு கேணி  
6. செங்கால் ஓடை
# பையனூர் எட்டீசுவரர் கோயில்

**பையனூர் எட்டீசுவரர் திருக்கோயில்** காஞ்சிபுரம் மாவட்டத்தில் உள்ள பையனூரில் உள்ள விஜயநாத விக்கிரம பல்லவ மன்னரால் நிர்மாணிக்கப்பட்ட 1300 ஆண்டு பழைமையான சிவபெருமான் திருக்கோயில்.
# பையனூர் எட்டீசுவரர் கோயில்

## அமைவிடம்

மாமல்லபுரத்திலிருந்து 6 கி.மீ தொலைவிலும் திருக்கழுக்குன்றத்தில் இருந்து 12 கி.மீ தொலைவிலும் உள்ளது பையனூர். சென்னையில் இருந்து 115,515, 568, 119 எண்பேருந்துகள் பையனூர் வழியே செல்கின்றன.
# அய்யங்கார்குளம் சஞ்சீவிராய சுவாமி (அனுமன்) கோயில்

**ஐயங்கார்குளம் சஞ்சீவிராய சுவாமி (அனுமன்) திருக்கோயில்** காஞ்சிபுரத்திலிருந்து 8 கி.மீ தொலைவில் அமைந்துள்ள பழைமையான வைணவத் திருக்கோயில்.  
2013 ஆம் ஆண்டு நடவாவி கிணற்றில் மறைந்திருந்த பாதை கண்டுபிடிக்கப்பட்டது.
# அய்யங்கார்குளம் சஞ்சீவிராய சுவாமி (அனுமன்) கோயில்

## அமைவிடம்

காஞ்சிபுரம், கலவை சாலையில் காஞ்சிபுரத்திலிருந்து ஏழு கி.மீ தொலைவில் உள்ளது. காஞ்சிபுரத்திலிருந்து பேருந்து, ஆட்டோ வசதிகள் உண்டு, சித்ரா பௌர்ணமி போன்ற விழா சமயம் இரவும் பங்கு (ஷேர்) ஆட்டோ வசதியுள்ளது.
# மதுரா மக்களவைத் தொகுதி

**மதுரா மக்களவைத் தொகுதி** இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
# மதுரா மக்களவைத் தொகுதி

## சட்டமன்றத் தொகுதிகள்

இந்த தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன. அவை:
| 81 | சாத்தா | இல்லை | மதுரா |  |
| --- | --- | --- | --- | --- |
| 82 | மாண்ட் | இல்லை | மதுரா |  |
| 83 | கோவர்தன் | இல்லை | மதுரா |  |
| 84 | மதுரா | இல்லை | மதுரா |  |
| 85 | பல்தேவ் | தலித் | மதுரா | } |
# மதுரா மக்களவைத் தொகுதி

## நாடாளுமன்ற உறுப்பினர்கள்

| 1952 | ராஜா கிரிராஜ் சரண் சிங் | சுயேச்சை |
| --- | --- | --- |
| 1957 | ராஜா மகேந்திர பிரதாப் சிங் |  |
| 1962 | சௌதரி திகம்பார் சிங் | இந்திய தேசிய காங்கிரசு |
| 1967 | சௌதரி திகம்பார் சிங் |  |
| 1971 | சகலேஷ்வர் சிங் |  |
| 1977 | மணிராம் பக்ரி | ஜனதா கட்சி |
| 1980 | சௌதரி திகம்பார் சிங் | மதச்சார்பற்ற ஜனதா கட்சி |
| 1984 | மன்வேந்திர சிங் | இந்திய தேசிய காங்கிரசு |
| 1989 | ஜனதா கட்சி |  |
| 1991 | சாக்சி மகாராஜ் | பாரதிய ஜனதா கட்சி |
| 1996 | சௌத்ரி தேஜ்வீர் சிங் |  |
| 1998 |  |  |
| 1999 |  |  |
| 2004 | மன்வேந்திர சிங் | இந்திய தேசிய காங்கிரசு |
| 2009 | ஜெயந்த் சவுத்ரி | இராஷ்டிரிய லோக் தளம் |
| 2014 | ஹேம மாலினி | பாரதிய ஜனதா கட்சி |
| 2019 | } |  |
# மதுரா மக்களவைத் தொகுதி

## மேலும் பார்க்க

- மதுரா மாவட்டம்
# பிகானேரி புஜியா

**பிகானேரி புஜியா** என்பது உரைப்புத் தன்மை கொண்ட திண்பண்டம். இது கடலை மாவையும், நல்லெண்ணெயையும் கொண்டு செய்யப்படுகிறது. ராஜஸ்தானில் உள்ள பிகானேர் நகரத்தில் உருவானதல், பிகானேரி புஜியா என்று அழைக்கப்படுகிறது.  
உள்ளூரில் புஜியா தயாரிப்பில் இருபத்தைந்து லட்சத்திற்கும் அதிகமானோர் ஈடுபடுகின்றனர். இதற்கு புவிசார் குறியீடு வழங்கப்பட்டுள்ளது. பிகானேரி புஜியா என்ற பெயருடன், பிகானேரில் உள்ள உற்பத்தியாளர்களுக்கு அறிவுசார் சொத்துரிமையும், காப்புரிமையும் வழங்கப்பட்டுள்ளது.
# சரபம் (திரைப்படம்)

***சரபம்*** அருண் மோகன் இயக்கத்தில் 2014 ஆம் ஆண்டு வெளிவந்த தமிழ்த் திரைப்படம். இந்தத் திரைப்படத்தில் நவீன் சந்திரா, சலோனி லூத்ரா மற்றும் ஆடுகளம் நரேன் முக்கிய வேடங்களில் நடித்துள்ளனர். ஆகஸ்ட் 2 அன்று வெளிவந்த இந்த திரைப்படத்தை திருக்குமரன் என்டேர்டைன்மென்ட் சார்பில் சி.வி.குமார் தயாரித்தார். இது 2003ல் வெளிவந்த கேம் என்ற ஜப்பானிய திரைப்படத்தை தழுவி எடுக்கப்பட்டதாகும்.
# ராபர்ட் ரோட்ரிகஸ்

**ராபர்ட் ரோட்ரிகஸ்** (பிறப்பு: ஜூன் 20, 1968) இவர் ஒரு அமெரிக்க நாட்டுத் திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் ஸ்பை கிட்ஸ், சின் சிட்டி: எ டேம் டு கில் ஃபார் போன்ற பல திரைப்படங்களை தயாரித்து மற்றும் இயக்கியுள்ளார்.
# ஆண்ட்ராய்டு ஒன்று

**ஆண்ட்ராய்டு ஒன்று** (*Android One*) ஆண்ட்ராய்டு இயங்குதள அமைப்புக்களுக்காக கூகிளால் உருவாக்கப்பட்டுள்ள ஓர் சீர்தர மென்பொருளாகும். *ஆண்ட்ராய்டு ஒன்று* இயங்கும் நுண்ணறிபேசிகளில் இயங்கும் மென்பொருட்கள் ஆண்ட்ராய்டு அடிப்படை மென்பொருளுக்கு அண்மித்து இருக்கும். இதனால் பாதுகாப்பு பலப்படுத்தப்படும். மேலும் நுண்ணறிபேசிக்கான வன்பொருள் வடிவமைப்பையும் கூகிள் சீர்தரப்படுத்தியுள்ளதால் தயாரிப்பாளர்கள் தன்மயப்படுத்தவோ ஆண்ட்ராய்டுக்காக வடிவமைக்கவோ தேவையில்லை.  
தங்கள் முதல் நுண்ணறிபேசியை வாங்கவிருக்கும் வாடிக்கையாளர்களைக் கருத்தில் கொண்டு, முதன்மையாக வளர்ந்து வரும் நாடுகளின் சந்தைக்காக *ஆண்ட்ராய்டு ஒன்று* உருவாக்கப்பட்டுள்ளது. துவக்கநிலையில் 2014இல் இந்தியா, இந்தோனேசியா, பிலிப்பீன்சு மற்றும் தெற்காசிய நாடுகளில் அறிமுகப்படுத்தப்படுகிறது.
# டை எத்தில் ஈதர்

**டைஎத்தில் ஈதர்** (*Diethyl ether*), அல்லது **ஈதாக்சிஈத்தேன்** (*ethoxyethane*), **எத்தில் ஈதர்** (*ethyl ether*), **சல்பூரிக் ஈதர்** (*sulfuric ether*), அல்லது பொதுவாக **ஈதர்** என்பது மூலக்கூறு வாய்பாடு ஐக் கொண்ட ஓர் ஈதர் வகைக் கரிமச் சேர்வை ஆகும். இது நிறமற்றதும் மிகவும் கொந்தளிப்பாக எரியக்கூடிய திரவமுமாகும். பொதுவாக இத்திரவம் கரைப்பானாகவும், மயக்க மருந்தாகவும் பயன்படுகிறது. போதைப் பண்புகள் கொண்டிருக்கும் டைஎத்தில் ஈதர் தற்காலிக மூளைப் பிறழ்வுகளை ஏற்படுத்தக் கூடியதாகவும் உள்ளது. சில நேரங்களில் இந்நோய் ஈதர் நாட்டக் கோளாறு (*etheromania*) என்றும் குறிப்பிடப்படுகிறது.
# டை எத்தில் ஈதர்

## வரலாறு

இச்சேர்மம் 8ஆம் நூற்றாண்டில் சபீர் இபின் அய்யான் என்பவராலோ அல்லது 1275 ஆம் ஆண்டில் இரேமுண்டஸ் லுல்லஸ் என்பவராலோ உருவாக்கப்பட்டதாக அறியப்பட்டாலும் இதற்கு சமகாலச் சான்றுகள் எதுவும் கிடைக்கப் பெறவில்லை. இச்சேர்மம் 1540 ஆம் ஆண்டில் வலேரியஸ் கார்டஸ் என்பவரால் தொகுக்கப்பட்டது. இவர் இதற்கு ” விட்ரியாலின் இனிப்பு எண்ணெய் “ என்று பெயரிட்டு இதனுடைய சில மருத்துவப் பண்புகளையும் .
# டை எத்தில் ஈதர்

## பயன்பாடுகள்

டை எத்தில் ஈதர் குறிப்பாக செல்லுலோஸ் அசெட்டேட் என்றழைக்கப்படும் செல்லுலோஸ் நெகிழிகள் தயாரிப்பதில் கரைப்பானாக முக்கியத்துவம் வகித்தது
# டை எத்தில் ஈதர்

## பயன்பாடுகள்

### எரிபொருளாக

டை எத்தில் ஈதர் உயர் எரிதல் தரநிலை சிடேன் எண் மதிப்பு 85-96 கொண்ட ஒரு திரவமாகும். குறைவான தீப்பற்று நிலை மற்றும் அதிக ஆவியாகும் தன்மை கொண்டிருக்கும் இது, பெட்ரோல் மற்றும் டீசல் எந்திரங்களுக்குத் தேவையான பெட்ரோலிய வடிநீர்மங்களுடன் இணைக்கப்பட்டு ஆரம்ப எரியூட்டு திரவமாகப் பயன்படுத்தப்படுகிறது. இதே காரணத்திற்காகவே மாதிரி அழுத்த எந்திரங்களுக்கான பற்றவைக்கும் எரி கலவையாகப் பயன்படுத்தப்படுகிறது.
# டை எத்தில் ஈதர்

## பயன்பாடுகள்

### ஆய்வக கரைப்பானாக

டை எத்தில் ஈதர் பொதுவாக ஆய்வகங்களில்கரைப்பானாகப் பயன்படுகிறது. இது நீரில் 6.05 கிராம்/100 மி.லி அளவுக்கு மட்டுப்படுத்தப்பட்ட கரைதிறன் கொண்டுள்ளது, மற்றும் 1.5 கிராம் / 100 மி.லி கரைக்கும் திறனும் கொண்டுள்ளது. எனவே இது பொதுவாக திரவ - திரவ வடித்துப் பிரித்தலில் பயனாகிறது. நீர்த்த கரைசல்களுடன் இணைத்து இதனைப் பயன்படுத்தும்போது, தண்ணீரைக் காட்டிலும் குறைவான அடர்த்தியுடன் இருப்பதால் இக்கரிமத் திரவம் மேல் அடுக்காக மிதக்கிறது. மேலும் கிரின்யார் வினைகளில் கரைப்பானாகவும் கூடுதலாக கரிம உலோக வினைகளிலும் டை எத்தில் ஈதர் பயன்படுத்தப்படுகிறது. சில சட்டவிரோத பொருட்களின் உற்பத்திக்கு உறுதுணையாக இருப்பதால் ஐக்கிய நாடுகள் அவை இதை போதை மருந்துகள், மனோவசியப் பொருட்களின் முன்னோடியாக அட்டவணை 2ல் பட்டியலிட்டுள்ளது .
# வார்ப்புரு:நியூயார்க் மாவட்டங்கள்

| **ஆட்பகுதி** | **மக்கள்தொகை** | **நிலப் பரப்பளவு** |  |  |
| --- | --- | --- | --- | --- |
| *பரோ* | *கவுன்ட்டி* | ''1 சூலை 2013
மதிப்பீடு'' | ''சதுர
மைல்கள்'' | ''சதுர
கிமீ'' |
| **மன்ஹாட்டன்** | நியூ யார்க் | 1,626,159 | 23 | 59 |
| **பிரான்க்சு** | பிரான்க்சு | 1,418,733 | 42 | 109 |
| **புருக்ளின்** | கிங்சு | 2,592,149 | 71 | 183 |
| **குயின்சு** | குயின்சு | 2,296,175 | 109 | 283 |
| **இசுட்டேட்டன் தீவு** | ரிச்மாண்ட் | 472,621 | 58 | 151 |
| **8,405,837** | **303** | **786** |  |  |
| 19,651,127 | 47,214 | 122,284 |  |  |
| *மூலம்: ஐக்கிய அமெரிக்க கணக்கெடுப்பு வாரியம்* | }<noinclude> |  |  |  |  
</noinclude>
# நியூ யார்க் நகரத்தின் மாவட்டங்கள்

''',
**<span>2:&nbsp;புருக்ளின்</span>**,
**<span>3:&nbsp;குயின்சு</span>**,
**<span>4:&nbsp;பிரான்க்சு</span>**, and
**<span>5:&nbsp;இசுட்டேட்டன் தீவு</span>**]]
நியூ யார்க் மாநிலத்திலுள்ள நியூயார்க் நகரம் ஐந்து **பரோக்களால்** ஆனது. இவை மன்ஹாட்டன், புருக்ளின், குயின்சு, பிரான்க்சு, மற்றும் இசுட்டேட்டன் தீவாகும். ஒவ்வொரு பரோ அல்லது மாவட்டமும் அமெரிக்காவின் மற்ற மாநிலங்களின் கவுன்ட்டிகளுக்கு இணையானவை. 1898இல் நகரம் ஒன்றிணைக்கப்பட்டபோது கவுன்ட்டி அரசுகள் கலைக்கப்பட்டன; கூடவே கவுன்ட்டியின் அனைத்து நகர, ஊரக,சிற்றூர் அரசுகளும் கலைக்கப்பட்டன.  
புதியதாக ஒன்றிணைக்கப்பட்ட நகரத்தின் ஐந்து அடிப்படை அங்கங்களாக அமைந்த இவற்றின் தனித்தன்மை வாயந்த அரசாண்மையை வரையறுக்கும் வண்ணம் *பரோ* என்ற பெயர் ஏற்கப்பட்டது. நியூயார்க் நகரத்தின் பரோக்கள் கனெடிகட், நியூ செர்சி, பென்சில்வேனியா, அலாஸ்கா மற்றும் பிற அமெரிக்க மாநிலங்களிலும் இலண்டன் பெருநகர்ப் பகுதியிலும் வழங்கப்படும் பரோக்களின் தன்மையிலிருந்து மாறுபட்டவை.
# நியூ யார்க் நகரத்தின் மாவட்டங்கள்

## பின்னணி

நியூயார்க் நகரம் வழமையாக **ஐந்து பரோக்கள்** எனக் கூட்டாகக் குறிப்பிடப்படுகின்றது; முழுமையான நியூயார்க் நகரத்தையும் ஐயமறக் குறிப்பிட இந்தப் பயன்பாடு வழக்கத்தில் உள்ளது. பெரும்பாலும் மன்ஹாட்டன் பகுதியையே குவியப்படுத்துவதற்கு மாற்றாக, அரசியல்வாதிகள் இந்தப் பயன்பாட்டை மேற்கொள்கின்றனர்.
''',
**<span>2.&nbsp;புருக்ளின்</span>**,
**<span>3.&nbsp;குயின்சு</span>**,
**<span>4.&nbsp;பிரான்க்சு</span>**, and
**<span>5.&nbsp;இசுட்டேட்டன் தீவு</span>**. (1898க்கு முந்தைய மக்கள்தொகை தற்போதைய பரோக்களுக்குரிய நிலப்பகுதிக்குரியவை).]]  
ஒரே கவுன்ட்டியில் அடங்கும் அமெரிக்காவின் மற்ற நகரங்களைப் போலன்றி, நியூயார்க்கின் ஒவ்வொரு பரோவும் மாநிலத்தின் ஒரு கவுன்ட்டியாக உள்ளது. அனைத்து பரோக்களும் 1898இல் நியூயார்க் நகரத்தை ஒருங்கிணைக்கும் சமயத்தில் உருவாக்கப்பட்டன. துவக்கத்தில் பிரான்க்சு நியூயார்க் கவுன்ட்டியின் அங்கமாக இருந்தது; 1914இல் பிரான்க்சு கவுன்ட்டி நிறுவப்பட்டது.  
குயின்சு பரோ துவக்கத்தில் பெரிய குயின்சு கவுன்ட்டியின் மேற்கு பகுதிகளை மட்டுமே கொண்டிருந்தது. 1899இல் குயின்சு கவுன்ட்டியின் கிழக்குப் பகுதியில் இருந்த மூன்று நகரங்கள் பிரிந்து நாசோ கவுன்ட்டி உருவானது. இசுட்டேட்டன் தீவு அலுவல்முறையாக ரிச்மாண்ட் பரோ என அழைக்கப்பட்டு வந்தது; 1975இல் பொதுப்பயன்பாட்டிற்கேற்ப இசுட்டேட்டன் தீவு என பெயர் மாற்றம் பெற்றது.  
மன்ஹாட்டன் நீங்கலாக, ஒவ்வொரு பரோவிற்கும் பரோ தலைவர் உள்ளார். அமெரிக்க உச்சநீதிமன்றத்தின் தீர்ப்பின்படி 1990இல் ஐக்கிய நியூயார்க் நகர மதிப்பீட்டு வாரியம் கலைக்கப்பட்ட பின்னர்), பரோ தலைவர்களின் செயலதிகாரங்கள் குறைக்கப்பட்டுள்ளன; பரோவிற்கு எந்த சட்டவாக்க உரிமையும் இல்லை. நியூயார்க் நகரத்தின் செயல் அதிகாரங்களுக்கு நியூயார்க் நகர மேயர் பொறுப்பேற்கிறார். சட்டவாக்க செயற்பாடுகள் நியூயார்க் நகராட்சி அவையின் பொறுப்பாகும்.  
பரோக்கள் கவுன்ட்டிகளானதால், மாநிலத்தின் மற்ற கவுன்ட்டிகளைப் போலவே, ஒவ்வொரு பரோவும் தங்களுக்கான மாவட்ட வழக்குரைஞரை தேர்ந்தெடுத்துக் கொள்கின்றன. குடியியல் நிதிபதிகளும் பரோ வாரியாக தேர்ந்தெடுக்கப்படுகின்றனர்; இருப்பினும் பொதுவாக இவர்கள் நகரம் முழுமையிலும் பணிபுரியலாம்.
# ஆதித்ய பிர்லா குழுமம்

**ஆதித்ய பிர்லா குழுமம்** (*Aditya Birla Group*) மும்பையைத் தலைமை இடமாக கொண்டு செயல்படும் பல் தொழில் பன்னாட்டு நிறுவனமாகும். இந்தக் குழுமத்தின் நிறுவனங்கள் 33 நாடுகளில் இயங்கி வருகின்றன. இந்த நிறுவனத்தில் 2012 ஆம் ஆண்டு வரை 1,36,000 பணியாளர்கள் பணியாற்றி வருகின்றனர். இந்தக் குழுமம் சீமெந்து, தகவல் தொழில்நுட்பம், வேதிப்பொருள்கள், உரம் தயாரிப்பு, கடத்தா பொருள்கள் போன்ற பலவற்றில் தொழில் செய்து வருகிறது.
# ரிலையன்ஸ் அனில் திருபாய் அம்பானி குழுமம்

**ரிலையன்ஸ் அனில் திருபாய் அம்பானி குழுமம்** என்பது திருபாய் அம்பானியின் இளைய மகன் அனில் அம்பானியின் கீழ் இயங்கும் நிறுவனமாகும். இது மும்பையை தலைமையிடமாக கொண்டு செயல்படுகிறது. திருபாய் அம்பானியின் மரணத்துக்கு பின் ஏற்பட்ட பிரச்சனைகளால் ரிலையன்ஸ் நிறுவனம் இரண்டாக பிரிக்கப்பட்ட பொழுது அனில் அம்பானிக்கு வழங்கப்பட்ட நிறுவனங்களே ரிலையன்ஸ் அனில் திருபாய் அம்பானி குழுமம் என்று அழைக்கப்படுகிறது.
# வாகைக்குளம்

**வாகைக்குளம்** என்பது தமிழ்நாட்டின் தூத்துக்குடி மாவட்டத்தில் உள்ள ஒரு கிராமம் ஆகும். இது தூத்துக்குடியில் இருந்து 22 கி.மீ தூரத்திலும் திருநெல்வேலியில் இருந்து 28 கி.மீ தூரத்திலும் உள்ளது.
# வாகைக்குளம்

## விமான நிலையம்

வாகைக்குளத்தில் தூத்துக்குடி உள்நாட்டு விமான நிலையம் செயல்பட்டு வருகிறது. நாள்தோறும் தூத்துக்குடியிலிருந்து சென்னைக்கும், சென்னையிலிருந்து தூத்துக்குடிக்கும் விமானங்கள் ஸ்பைஸ் ஜெட் நிறுவனத்தால் இயக்கப்படுகின்றன. தூத்துக்குடி துறைமுகத்தின் வளர்ச்சியை கருத்தில் கொண்டு உள்நாட்டு விமானநிலையத்தை பன்னாட்டு விமான நிலையமாக மாற்ற கோரிக்கை வைக்கப்பட்டுள்ளது.
# பிக் வானொலி

**பிக் வானொலி** அல்லது **பிக் எப்.எம்** (English: Big FM) என்பது இந்தியாவில் ஒலி பரப்பப்படும் தனியார் வானொலி ஆகும். இது இந்தியத் தொழில் அதிபர் அனில் அம்பானிக்குச் சொந்தமானதாகும். இதன் அலைவரிசை 92.7 MHz ஆகும்.
# பிக் வானொலி

## கண்ணோட்டம்

பிக் வானொலி 45 நகரங்களில் ஒலிபரப்பப்படுகிறது. இந்தியாவில் ஸ்ரீநகர் மற்றும் ஜம்முவில் இருந்து ஒலி பரப்பப்படும் ஒரே தனியார் வானொலி நிலையம் பிக் வானொலி ஆகும். ஜூலை 2008 முதல் சிங்கப்பூரிலும் ஒலிபரப்பப்படுகிறது.
# பெங்களூர் உணவக வாரம்

**பெங்களூர் உணவக வாரம்** என்பது கர்நாடக தலைநகர் பெங்களூரில் வருடம் தோறும் நடத்தப்படும் உணவுத் திருவிழா ஆகும். இது உணவகங்கள் மற்றும் உணவுப் பிரியர்கள் இணைந்து நடத்தும் நிகழ்வாகும். 2010 ஆம் ஆண்டு முதல் கொண்டாடப்படும் இந்த நிகழ்வில் முதல் வருடம் 74 உணவகங்கள் பங்கேற்றன.
# ஃபார்ச்சூன் இதழ்

**ஃபார்ச்சூன் இதழ்** அமெரிக்காவை மையமாகக் கொண்டு செயல்படும் வணிக இதழாகும். இது டைம் குழுமத்தால் வெளியிடப்படுகிறது. இது 1929 ஆம் ஆண்டு தொடங்கப்பட்டது. நிறுவனங்களின் வருவாய் அடிப்படையில் சிறந்த 500 நிறுவனங்களின் பட்டியலை 1955 ஆம் ஆண்டு முதல் ஆண்டுதொறும் *ஃபார்ச்சூன் 500* என்ற பெயரில் இந்த இதழ் வெளியிடுகிறது.
# ஃபார்ச்சூன் 500

**ஃபார்ச்சூன் 500** என்பது ஃபார்ச்சூன் இதழ் வெளியிடும் சிறந்த 500 நிறுவனங்களின் பட்டியலாகும். இந்த பட்டியல் நிறுவனங்களின் நிகர வருமானத்தில் ஆயத்துறை வரியை கழித்து விட்டு கணக்கிடப்படும் வருவாயின் அடிப்படையில் முதல் 500 நிறுவனங்களின் பட்டியலாகும். முதல் முறையாக இந்த பட்டியல் 1955ஆம் ஆண்டு வெளியிடப்பட்டது. இந்த பட்டியல் ஆண்டுதோறும் வெளியிடப்படும்.
# கேத்தரின் கிரகாம்

**கேத்தரின் மேயர் கிரகாம்** (ஜூன் 16, 1917 – ஜூலை 17, 2001) ஒரு அமெரிக்க வெளியீட்டாளர் ஆவார். இவர் தனது குடும்பச் செய்தித்தாளான *வாஷிங்டன் போஸ்ட்* செய்தித்தாளை 20 வருடங்களுக்கு மேலாக நடத்தி வந்தார். இவரது நினைவுகளின் தொகுப்பான "பர்சனல் ஹிஸ்டரி" என்ற புத்தகம் 1988ம் ஆண்டு புலிட்சர் பரிசு வென்றது. இவரே ஃபார்ச்சூன் 500 பட்டியலில் இடம்பெற்ற ஒரு நிறுவனத்தை தலைமை தாங்கிய முதல் பெண் என்ற சிறப்புக்கு உரியவர்.
# கேத்தரின் கிரகாம்

## உசாத்துணைகள்

-
-
-
# கேத்தரின் கிரகாம்

## மேலும் வாசிக்க

- *Katharine the Great*, an unauthorized biography of Katharine Graham that was recalled by the publisher just a couple of weeks after its release, then later released.
- Takashi Hirose(広瀬隆); 『地球のゆくえ』 Tokyo:Shueisha (1994) Genealogy16
# செம்புரைக்கல்

**செந்நிறக் களிமண்** (*laterite*) இதை **செம்புரைக்கல்**, **செம்பாறாங்கல்**, **சிவப்பு கப்பிக்கல்** என்றும் அழைப்பர். பாறைகளில் இரும்பு, அலுமினியம் உள்ளிட்ட தாதுக்கள் அதிகமாக இருக்கும். இரும்பு ஆக்சைடு அதிகளவில் இருப்பதால் மண்ணின் நிறம் சிவப்பாக இருக்கிறது. இவற்றில் இருந்து அலுமினியம் தாதுக்களை பெறலாம். இந்த மண்ணில் இருந்து நிக்கல் எடுப்பர். இந்த செம்புரைக்கல் இந்தியாவில் பல்வேறு மாநிலங்களில் பரவலாக கிடைக்கிறது. குறிப்பாக, மலைவாழ் பகுதிகளில் இந்தக் கற்கள் அதிகம் காணப்படுகின்றன. தமிழகத்தில் நீலகிரி, பழநி, கொடைக்கானல், ஏற்காடு, கொல்லிமலை என மலைப் பிரதேசங்களில் இந்தக் கல்லைப் பார்க்கலாம். சமவெளிப் பகுதியான தஞ்சை மாவட்டத்தில் உள்ள வல்லம் பகுதியிலும் இந்தக் கல் உள்ளது.  
இந்தக் செம்புக்காரைக் கல்லை கனசெவ்வக வடிவில் வெட்டி எடுத்து தமிழகத்தின் சில பகுதிகளிலும், கேரளம், கர்நாடக போன்ற மாநிலங்களிலும் வீடுகள், சுற்றுச்சுவர்கள் போன்றவற்றைக் கட்ட பயன்படுத்துகின்றனர். இது மிகவும் கடினமான கல். ஈரத்தன்மையோடு இருக்கும்போது மட்டுமே இந்தக் கல்லை வெட்டி எடுப்பர். இந்தக் கல்லில் நுண் துளைகள் ஏராளமாக இருக்கும். எனவே, இந்தக் கல்லைக் கொண்டு கட்டப்பட்ட வீடுகளில் கோடைக் காலத்தில் வெயிலின் தாக்கம் குறைவாக இருக்கும். இக்கல்லைக கொண்டு கட்டப்பட்ட வீடுகளின் வெளிப்புறத்தில் பெரும்பாலும் பூச்சுவேலை செய்வது கிடையாது.
= மேற்கோள்கள் ==
# விருகம்பாக்கம் அரங்கநாதன்

**விருகம்பாக்கம் அரங்கநாதன்** (27. திசம்பர்,1931-27. சனவரி. 1965) என்று அறியப்படும் ஒ. அரங்கநாதன் இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது, தீக்குளித்து உயிர்விட்ட ஒரு போராளி ஆவார்.
# விருகம்பாக்கம் அரங்கநாதன்

## வாழ்க்கை

இவர் ஒய்யலி, முனியம்மாள் இணையருக்கு 1931-ஆம் ஆண்டில் டிசம்பர் 27-ஆம் நாளில் மூன்றாவது மகனாகப் பிறந்தார். நடுவணரசின் தொலைபேசித் துறையில் பணியாற்றியவர். அவரின் மனைவியின் பெயர் மல்லிகா. அமுதவாணன், அன்பழகன், ரவிச்சந்திரன் ஆகிய குழந்தைகள் ஆவர். இளம் வயதிலேயே வீரக் கலைகளில் ஆர்வம் கொண்டவர். விருகம்பாக்கத்திலேயே உடற்பயிற்சிக் கூடம் அமைத்து அங்குள்ள இளைஞர்களுக்குப் பயிற்சி கொடுத்து வந்தார். திராவிட இயக்க ஏடுகளை இளைஞர்களுக்கு வரவழைத்துப் படிக்கவைத்து வந்தார்.
# விருகம்பாக்கம் அரங்கநாதன்

## இந்தித் திணிப்பை எதிர்த்து போராட்டம்

1965 ஜனவரி 26 முதல் *இந்தி மட்டுமே ஆட்சி மொழி* எனும் சட்டத்தை நிறைவேற்ற நடுவணரசு ஓரிரு ஆண்டுகளுக்கு முன்பிருந்தே தயாராகி வந்தது. முன்னறிவிப்புகளும் வந்தன. இதை உணர்ந்த மாணவர்களும் பொதுமக்களும் கிளர்ந்தனர், விருதுநகர் சீனிவாசன், காளிமுத்து, நா.காமராசன் ஆகியோரும், சில மாணவர் தலைவர்களும் இப்போராட்டத்தை வடிவமைத்து நடத்தினார்கள் ''
# விருகம்பாக்கம் அரங்கநாதன்

## தீக்குளிப்பு

1965 சனவரி 25ஆம் நாள் இந்தி மட்டுமே ஆட்சி மொழிச் சட்டத்தை நிறைவேற்றுவதை எதிர்த்து, தீக்குளித்து உயிர்விட்ட கோடம்பாக்கம் சிவலிங்கத்தின் உடலை நேராகப் பார்த்துவிட்டுவந்தார் தீவிரமான சிந்தனையில் இரண்டு நாள்கள் கழித்து 27.1.1965 புதன்கழமை இரவு 2 மணிக்கு விருகம்பாக்கம் நேஷனல் தியேட்டர் அருகில் ஒரு மாமரத்தின் அடியில் தீக்குளித்து மாண்டார் சற்றுத் தள்ளி அவர் விட்டுச் சென்ற அட்டையில் சில தாள்கள் இருந்தன. அவை இந்தித் திணிப்பைக் கண்டித்து மத்திய, மாநில அரசுகளுக்கு அனுப்பப்பட்ட கடிதங்களுக்கான பதிவு அஞ்சல் ரசீதுகள் என்று தெரிந்தது. தமிழக அரசால் அரங்கநாதன் பெயர் சென்னையில் ஒரு சுரங்கப் பாதைக்கு வைக்கப்பட்டுள்ளது.
# பொலிவு வெப்பநிலை

ஓர் சாம்பல்பொருளின் <math>\nu</math> அதிர்வெண்ணில் கண்டறியப்பட்ட செறிவின் அளவைச் சமப்படுத்தி, ஓரு கரும்பொருள் தனது சூழலுடன் வெப்ப சமநிலையை அடைய உதவும் வெப்பநிலை **பொலிவு வெப்பநிலை** எனப்படும். இந்தக் கோட்பாடு வானொலி அதிர்வெண் வானியல் மற்றும் கோள் அறிவியல் போன்ற துறைகளில் உபயோகப்படுத்தப்படுகிறது.  
ஓர் "கரும் பொருளுக்கு" பிளாங்கின் விதி தருவதாவது:
::<math>I_\nu = \frac{2 h\nu^{3}}{c^2}\frac{1}{e^{\frac{h\nu}{kT}}-1}</math>
இதில்,
<math>I_\nu</math> (ஒளிச்செறிவு அல்லது பொலிவு) என்பது ஓர் அலகு திண்மக்கோணத்தில் ஓர் அலகு நேரத்தில் ஓர் அலகு பரப்பில் வெளிப்படுத்தப்பட்ட ஆற்றல் மற்றும் <math>\nu</math> , <math>\nu + d\nu</math> இடையே நடைபெறும் அதிர்வெண் நெடுக்கம்; <math>T</math> என்பது கரும்பொருளின் வெப்பநிலை; <math>h</math> என்பது பிளாங்க் மாறிலி; <math>\nu</math> என்பது அதிர்வெண்; <math>c</math> என்பது ஒளியின் வேகம்; மற்றும் <math>k</math> என்பது போல்ட்ஸ்மான் மாறிலி.
# மலையடிப்பட்டி பள்ளிகொண்டபெருமாள் கோயில்

**மலையடிப்பட்டி பள்ளிகொண்டபெருமாள் கோயில்** புதுக்கோட்டை மாவட்டம் குளத்தூர் வட்டத்தில் அமைந்துள்ள வைணவத் திருக்கோயில்.
# மலையடிப்பட்டி பள்ளிகொண்டபெருமாள் கோயில்

## அமைவிடம்

மலையடிப்பட்டி குகைக் கோயிலானது புதுக்கோட்டை மாவட்டத்தில், புதுக்கோட்டையிலிருந்து 33 கிலோ மீட்டர் தொலைவில் அமைந்துள்ளது. இக்கோயிலை திருச்சிராப்பள்ளி மாவட்டம் தேசிய நெடுஞ்சாலை 67, துவாக்குடியிலிருந்து அசூர், செங்களூர் வழியாக கிள்ளுக்கோட்டை செல்லும் வழித்தடத்தில் 16கிமீ தூரம் பயணம் செய்தும் அடையலாம்.
# மலையடிப்பட்டி பள்ளிகொண்டபெருமாள் கோயில்

## குகைக் கோயில்கள்

மலையடிப்பட்டி என்ற இடத்தில் இரு குகைக்கோயில்கள் உள்ளன. இவற்றில் ஒன்று சிவனுக்கும் மற்றொன்று திருமாலுக்கும் உரியது. இவை இரட்டைக் கோயிலாகக் கருதப்படுகிறது.
# மலையடிப்பட்டி பள்ளிகொண்டபெருமாள் கோயில்

## பூசை நேரம்

தினமும் நான்கு வேளைகளில் பூசைகள் நடைபெறுகிறது. கால நடை திறப்பு பூசை 7 மணிக்கும், உச்சிக்கால பூசை மதியம் 12 மணிக்கும், சாயரட்சை மாலை 6 மணிக்கும், அர்த்தசாம பூசை இரவு 8.30 மணிக்கும் நடைபெறும். கோயிலானது தரிசனத்திற்காக காலை 6 மணி முதல் மதியம் 12 மணி வரையிலும், பின்னர் மாலை 5 மணி முதல் இரவு 8 மணி வரையும் திறந்திருக்கும்.
# மலையடிப்பட்டி பள்ளிகொண்டபெருமாள் கோயில்

## மாடம்

<>  
</>
# உறையூர் அழகிய மணவாளர் கோயில்

**உறையூர் அழகிய மணவாளர் கோயில்** (*Azhagiya Manavala Perumal Temple*) 108 வைணவத் திருத்தலங்களுள் சோழ நாட்டு இரண்டாவது திருத்தலம் ஆகும். இது திருச்சி மாவட்டத்தில் உள்ள உறையூரில் அமைந்துள்ளது. இத்தலம் **திருஉறையூர்** (**திருக்கோழி**) என்ற பெயரில் புராண காலத்தில் அழைக்கப்பட்டுள்ளது.
# உறையூர் அழகிய மணவாளர் கோயில்

## தலவரலாறு

- துவாபர யுகத்தில் தர்மவர்மாவின் வம்சத்தில் வந்த நந்தசோழன் தமக்கு புத்திர பாக்கியம் அருள திருவரங்கத்து பெருமாளை வேண்டி வர தாயார் தாமரை ஓடையில் சிறு குழந்தையாகக் கிடக்க, கமலவல்லி எனப்பெயரிட்டு தம் மகளாக வளர்த்த மன்னன், கமலவல்லி திருமணக்கோலத்தில் அரங்கநாதனுன் மறைந்த பின்னர் திருமண நினைவாக நந்தசோழ மன்னர் எழுப்பிய திருக்கோயில்  
- கலியுகத்தில் மண்ணில் மறைந்த இப்பகுதியை மீட்டு சோழ மன்னன் இப்பொழுதிருக்கும் பெருமாளையும் தாயாரையும் பிரதிஷ்டை செய்து அமைத்த திருக்கோயிலே தற்போது உள்ளது.
# உறையூர் அழகிய மணவாளர் கோயில்

## சிறப்பு

- திருப்பாணாழ்வார் அவதரித்த திருத்தலம்.
# உறையூர் அழகிய மணவாளர் கோயில்

## திருக்கோழி பெயர்க்காரணம்

சோழ நாட்டு அரண்மனை யானை இங்கு வந்தபோது கோழி ஒன்று யானையைத் தாக்கி ஓடச் செய்ததால் கோழியூர் என்ற பெயர் ஏற்பட்டு அது பின்னர் திருக்கோழி என மாறிற்று.
# உறையூர் அழகிய மணவாளர் கோயில்

## அமைவிடம்

திருச்சி ரயில் நிலையத்திலிருந்து 5 மைல் தொலைவில் உள்ளது. முதன்மைத் திருத்தலமான ஸ்ரீரங்கம் ரங்கநாதர் திருக்கோயிலிலிருந்து 3 கி.மீ. நடந்து வரும் தூரத்தில் அமைந்துள்ளது.
# உறையூர் அழகிய மணவாளர் கோயில்

## மங்களாசாசனம்

திருமங்கையாழ்வார், தான் எழுதிய பெரிய திருமொழியில் ஒரே ஒரு பாசுரத்தில் மட்டும் மங்களாசாசனம் செய்த திவ்ய தேசம் இது.
<poem>
**கோழியும்** கூடலும் கோயில் கொண்ட
கோவலரே ஒப்பர் குன்றமன்ன
பாழியும் தோளும் ஓர் நான்குடையர்
பண்டு இவர் தம்மையும் கண்டறியோம்
வாழியரோ இவர் வண்ணமென்னில்
மாகடல் போன்று உளர் கையில் வெய்ய
ஆழி ஒன்று ஏந்தி ஓர் சங்கு பற்றி
அச்சோ ஒருவர் அழகியவா.  
- பெரிய திருமொழி
</poem>
# வீரமாகாளியம்மன் கோயில், பெரம்பூர்

**வீரமாகாளியம்மன் கோயில்** புதுக்கோட்டை மாவட்டம் குளத்தூர் வட்டத்தில் அமைந்துள்ள காளியம்மன் கோயிலாகும்.  
புதுக்கோட்டையிலிருந்து செங்கிப்பட்டி பேருந்து சாலையில் 26 கி.மீ. தொலைவில் இக்கோயில் அமைந்துள்ளது. தமிழ்நாட்டிலுள்ள குறிப்பிடத்தக்க காளியம்மன் கோயில்களில் இக்கோயிலும் ஒன்றாகும்.
# வீரமாகாளியம்மன் கோயில், பெரம்பூர்

## இறைவி

இங்குள்ள இறைவி வீரமாகாளியம்மன் ஆவார்.
# வீரமாகாளியம்மன் கோயில், பெரம்பூர்

## சிறப்பு

வீரமாகாளியம்மன் கோயில் திறந்த வெளியில் அமைந்துள்ளது இக்கோயிலின் சிறப்பை உணர்த்துகிறது. தஞ்சாவூர், திருச்சி மாவட்டங்களிலிருந்து பெருமளவில் மக்கள் தரிசனம் செய்ய வருகின்றனர். இக்கோயில் ஒரு பிரார்த்தனைத் தலமாக உள்ளது. இக்கோயிலில் முறையிட்டு காரியம் வெற்றி பெற்றபின் காணிக்கை செலுத்துவதை வழக்கமாகக் கொண்டுள்ளனர். சித்திரைத்திருவிழா ஒரு நாளும், வைகாசித்திருவிழா மூன்று நாளும் இக்கோயில் சிறப்பாகக் கொண்டாடப்படுகின்றன.
# வீரமாகாளியம்மன் கோயில், பெரம்பூர்

## கிடா வெட்டு பூசை

இக்கோயிலில் நடைபெறுகின்ற கிடா வெட்டுத்திருவிழாவின்போது ஆயிரக்கணக்கான கிடாக்கள் பலியிடப்படுகின்றன. விழாவிற்கு முதல் நாளே கந்தர்வக்கோட்டை மற்றும் சுற்றுப்புற கிராமங்களைச் சேர்ந்த மக்கள் வந்துவிடுகின்றனர். கிடா வெட்டுக்குப் பிறகு அவர்கள் குடும்பத்துடன் அசைவ உணவை சமைத்து படையலிட்டு உறவினர்களுக்கு வழங்குகின்றனர்.
# மலையடிப்பட்டி வாகீஸ்வரமுடையார் கோயில்

**மலையடிப்பட்டி வாகீஸ்வரமுடையார் கோயில்** என்பது புதுக்கோட்டை மாவட்டம் குளத்தூர் வட்டத்தில் அமைந்துள்ள மலையடிப்பட்டி என்ற ஊரிலுள்ள ஒரு சிவன் கோயில் ஆகும். இது ஒரு குடைவரைக்கோயில். இவை பாண்டியர் மற்றும் முத்தரையர் குடைவரைகள்.
# மலையடிப்பட்டி வாகீஸ்வரமுடையார் கோயில்

## அமைவிடம்

மலையடிப்பட்டி என்ற இடத்தில் இரு குகைக்கோயில்கள் உள்ளன. ஒன்று சிவனுக்கும் மற்றொன்று திருமாலுக்கும் உரியது. சிவனுக்குரிய இக்கோயில் வாகீஸ்வரமுடையார் கோயில் எனப்படுகிறது.  
திருச்சிராப்பள்ளி மாவட்டம் (தேசிய நெடுஞ்சாலை 67) , துவாக்குடியிலிருந்து அசூர், செங்களூர் வழியாக கிள்ளுக்கோட்டை செல்லும் வழித்தடத்தில் 16கி.மீ. தூரத்திலும்,
புதுக்கோட்டையிலிருந்து சுமார் 33 கி.மீ. தூரத்தில் கிள்ளுக்கோட்டை செல்லும் வழித்தடத்தில் இக்கோயில் உள்ளது.
# மலையடிப்பட்டி வாகீஸ்வரமுடையார் கோயில்

## இறைவன், இறைவி

இங்கு கோயில் கொண்டுள்ள இறைவன் வாகீஸ்வரமுடையார், இறைவி பெரியநாயகி.
# மலையடிப்பட்டி வாகீஸ்வரமுடையார் கோயில்

## சிறப்பு

ஒரே குன்றில் குடைந்து எடுக்கப்பட்ட திருமால் மற்றும் சிவன் கோயில்களில் இந்த சிவன் கோயிலில் நந்திவர்ம பல்லவன் (கி.பி.775-826) காலத்துக் கல்வெட்டு காணப்படுகிறது. சுமார் கி.பி.730இல் குவாவன் சாத்தன் என்னும் விடேல் விடுகு முத்தரையர் இம்மலையைக் குடைந்து எடுத்து கோயில் அமைத்தான் என்பதை கல்வெட்டின் மூலம் அறியலாம். இக்கோயில் ஒரு குடவரைக்கோயிலாகும்.
# புரூக்ளின்

|name = புரூக்ளின்
|official_name = கிங்சு கவுன்ட்டி
|other_name = புரூக்ளின், நியூயார்க்
|native_name =
|nickname =
|settlement_type = நியூயார்க் நகர பரோ
|total_type =
|motto = Eendraght Maeckt Maght
<small>(ஒற்றுமையே வலிமை)</small>  
|image_skyline = Brooklyn Bridge Postdlf.jpg
|imagesize =
|image_caption = புரூக்ளின் பாலத்தின் தோற்றம்
|image_flag = Flag of Brooklyn, New York.svg
|flag_size =
|image_seal = Seal of Brooklyn, New York.svg
|seal_size =
|image_shield =
|shield_size =
|image_blank_emblem =
|blank_emblem_type =
|blank_emblem_size =
|image_map = New York City location Brooklyn.svg
|mapsize =
|map_caption = புரூக்ளினின் அமைவிடம் - ஆரஞ்சு வண்ணத்தில்  
|coordinates_region = US-NY
|subdivision_type = நாடு
|subdivision_name =
|subdivision_type1 = மாநிலம்
|subdivision_name1 =
|subdivision_type2 = கவுன்ட்டி
|subdivision_name2 = கிங்சு
|subdivision_type3 = நகரம்
|subdivision_name3 = நியூயார்க் நகரம்  
|government_type = நியூ யார்க் நகரத்தின் மாவட்டங்கள்
|leader_title = பரோ தலைவர்
|leader_name = எரிக் ஆடம்சு (ம)
— *(புரூக்ளின் பரோ)*
|leader_title1 = மாவட்ட வழக்குரைஞர்
|leader_name1 = கென்னத் பி. தாம்சன்
— *(கிங்சு கவுன்ட்டி)*
|established_title = குடியேற்றம்
|established_date = 1634
|named_for = பிரூகெலன், நெதர்லாந்து
|demonym =  
|area_total_sq_mi = 96.90
|area_land_sq_mi = 70.61
|area_water_sq_mi = 26.29  
|population_as_of = 2013
|population_total = 2592149
பரப்பளவில் இது நியூயார்க் நகரத்தின் இரண்டாவது பெரிய பரோவாகும். 1896 இலிருந்து புரூக்ளினின் எல்லைகளும் **கிங்சு கவுன்ட்டி**யின் எல்லைகளும் ஒன்றாக உள்ளன. கிங்சு கவுன்ட்டி நியூயார்க் மாநிலத்தின் அனைத்துக் கவுன்ட்டிகளிலும் மிகுந்த மக்கள்தொகை உடைய கவுன்ட்டியாக விளங்குகிறது. ஐக்கிய அமெரிக்காவில் உள்ள அனைத்து கவுன்ட்டிகளிலும் மக்கள்நெருக்க மிக்கதாக நியூயார்க் கவுன்ட்டியை (மன்ஹாட்டன்) அடுத்து இரண்டாம் நிலையில் உள்ளது.  
இங்கு பல இன மக்கள் தனித்தனி பகுதிகளில் (என்கிளேவ்) குடியேறியுள்ளனர். இதனையொட்டியே புரூக்ளினின் குறிக்கோளுரையாக (*ஒற்றுமையே வலிமை*) என உள்ளது. இக்குறிக்கோளுரை பரோவின் சின்னத்திலும் கொடிகளிலும் காணப்படுகிறது. புரூக்ளினின் அலுவல்முறை நிறங்கள் நீலமும் பொன்வண்ணமும் ஆகும்.
# புரூக்ளின்

## புவியியல்

புரூக்ளின் நீள் தீவின் மேற்கு முனையில் அமைந்துள்ளது. இதனை மேன்காட்டனிடமிருந்து கிழக்கு ஆறு பிரிக்கிறது. புரூக்ளினின் ஒரே நிலத் தொடர்பு குயின்சுடன் உள்ளது. மற்ற பக்கங்களில் நீரால் சூழப்பட்டுள்ளது.
# புரூக்ளின்

## வரலாறு

புரூக்ளின் நெதர்லாந்திலுள்ள "புரெகெலன்" (Breukelen) என்ற நகரையொட்டி பெயரிடப்பட்டுள்ளது. இப்பகுதியில் முதன்முதலாக டச்சு மக்களே குடியேறினர். அவர்களுக்கு முன்னதாக அங்கு வாழ்ந்திருந்த அமெரிக்க தொல்குடியினர் இப்பகுதியை *லெனேப்* என அழைத்தனர். *புதிய நெதர்லாந்து* குடியேற்றத்தை உருவாக்க முனைந்த டச்சுக்காரர்கள் 1634இல் இங்கு குடியேறினர்.
புரூக்ளின் தனி நகரமாக வளர்ந்திருந்த நிலையில் 1898இல் பெரிய நியூயார்க் நகரத்தை உருவாக்க மேற்கொள்ளப்பட்ட கருத்து வாக்கெடுப்பின்படி நியூயார்க் நகரத்துடன் இணைந்தது. இன்று பல பண்பாடுகளைக் கொண்ட பல்வேறு இனக் குழுக்கள் இங்கு ஒற்றுமையுடன் வாழ்கின்றனர்.
# புரூக்ளின்

## சிறப்புக் கூறுகள்

இங்குள்ள புரூக்ளின் பாலம் மிகவும் புகழ்பெற்றது. புரூக்ளினையும் மேன்காட்டனையும் இணைக்கும் இது கிழக்கு ஆற்றின் மீது கட்டப்பட்டுள்ளது. இருபுறமும் நடைமேடையுடன் உள்ள இந்தப் பாலத்தில் மேன்காட்டன் மற்றும் புரூக்ளினின் அழகியத் தோற்றத்தைக் கண்டவாறே நடப்பதற்கு பல சுற்றுலாப் பயணிகள் வருகின்றனர். நியூயார்க் நகரத்தின் மிகப்பெரும் பாலம் புரூக்ளினையும் இசுட்டேட்டன் தீவையும் இணைக்கிறது.
# கொழும்பு துறைமுக நகரம்

**துறைமுக நகரம்** (*Port City*) என அழைக்கப்படும் **கொழும்பு சர்வதேச நிதி நகரம்** (*Colombo International Financial City, CIFC*) என்பது இலங்கையின் தலைநகர் கொழும்பில் அமைந்துள்ள ஒரு சிறப்புப் பொருளாதார வலயமும், பன்னாட்டு நிதி மையமும் ஆகும். இக்கரையோர நகரம் காலிமுகத் திடலிற்கு அண்மையாக நிர்மாணிக்கப்பட்டு வருகிறது. இதற்கான நில மீட்புப் பணிகள் 2018 சனவரி 2018 யில் நிறைவடைந்தன. முழுத் திட்டத்திற்குமான செலவு 15 பில்லியன் அமெரிக்க டொலராக 2017 ஆம் ஆண்டில் நிர்ணயிக்கப்பட்டது. இத்திட்டம் சீனாவின் பட்டை ஒன்று பாதை ஒன்று என்ற முயற்சியின் ஒரு பகுதியாகும். இந்நகரம் கொழும்பு துறைமுக விரிவாக்க செயற்றிட்டதின் கட்டுமான வளங்களை பயன்படுத்தி மேற்கொள்ளப்படும்.  
2021 மே 20 அன்று இலங்கை நாடாளுமன்றம் கொழும்பு துறைமுக நகர் ஆணைக்குழு நிறுவுவதற்கான சட்டமூலத்தை 2021 மே 20 அன்று 91 மேலதிக வாக்குகளால் நிறைவேற்றியது.
# கொழும்பு துறைமுக நகரம்

## புவியியல்

இத் துறைமுக நகரம் புதிய கொழும்பு தெற்கு துறைமுகத்தின் தெற்கு எல்லைக்கும் கோட்டை வெளிச்சவீட்டுக்கும் இடையில் அமையவிருக்கின்றது. இதற்காக மறுசீரமைக்கப்பட உள்ள கடற்பரப்பு 4500 ஏக்கர்கள் ஆகும்.
# திருவழுந்தூர் தேவாதிராஜன் கோயில்

**திருவழுந்தூர் (தேரழுந்தூர்) தேவாதிராஜன் திருக்கோயில்** என்பது மயிலாடுதுறை மாவட்டத்தில் குத்தாலம் வட்டத்தில்தேரழுந்தூரில் அமைந்துள்ள 108 வைணவத் திருக்கோயில்களில் ஒன்று.  
சாளக்கிராமத்தில் அமைந்த 13 அடி உயர மூலவர் கொண்ட திருத்தலம். திருமணத் தடை நீக்கும் திருத்தலமாகக் கூறப்படுகின்றது.
# திருவழுந்தூர் தேவாதிராஜன் கோயில்

## தலவரலாறு

பெருமாளும் சிவபெருமானும் சொக்கட்டான் ஆடிய போது பார்வதிதேவியை நடுவராக நியமித்ததில், காய் உருட்டும் போது சகோதரனான பெருமாளுக்கு சாதகமாகக் கூற, சிவபெருமான் பார்வதி தேவியைப் பசுவாக மாற சாபமிட, அவருக்கு துணையாக சரஸ்வதி தேவியும் லட்சுமி தேவியும் பசுவாகி பூமிக்கு வந்த போது மேய்ப்பவராக பெருமாள் ’ஆ’மருவியப்பன் எனும் பெயரில் வந்த திருத்தலம்.
# திருவழுந்தூர் தேவாதிராஜன் கோயில்

## கோயில் அமைப்பு

வாயிலைக் கடந்து உள்ளே செல்லும்போது கோயிலின் வலப்புறம் கம்பர் சன்னதியில் கம்பரும் அவருடைய மனைவியும் உள்ளனர். அடுத்து ஆஞ்சநேயர் சன்னதி உள்ளது. அருகே பலிபீடம், கொடி மரம் உள்ளன. அடுத்துள்ள கோபுரத்தைக் கடந்து உள்ளே செல்லும்போது திருச்சுற்றில் வலது புறத்தில் தேசிகர் மடப்பள்ளி, ஆழ்வார் சன்னதி ஆகிய சன்னதிகள் உள்ளன. இடது புறம் ஆண்டாள் சன்னதி உள்ளது. சற்று உயர்ந்த தளத்தில் மூலவர் தேவாதிராஜன் நின்ற நிலையில் கிழக்கு நோக்கி உள்ளார். இடது புறம் கருடாழ்வாரும், வலப்புறம் பிரக்லாதாழ்வாரும் உள்ளனர். இடது கையில் ஊன்றிய கதை உள்ளது. இடது புறம் காவிரித்தாய் மண்டியிட்ட நிலையில் உள்ளார். கோயிலின் எதிரே குளம் உள்ளது. பெரிய திருமொழி ஏழாம் பத்து ஐந்தாம் திருமொழி கல்வெட்டில் செதுக்கப்பட்டுள்ளது.
# திருவழுந்தூர் தேவாதிராஜன் கோயில்

## சிறப்பு

மார்க்கண்டேய முனிவர் வழிபட்ட திருத்தலம். மூலஸ்தானத்தில் பெருமாளுடன் பிரகலாதனும் கருடணும் உள்ளனர்.
# முடைவளிமா

**முடைவளிமா** (*Skunk*) என்பது தம்முடைய பாதுகாப்பிற்காக தனது வாலின் அடிப்பகுதியில் இருந்து முடைநாற்றமான ஒருவித திரவத்தைப் பீய்ச்சும் பாலூட்டி வகையாகும். இவை கறுப்பு-வெள்ளை நிறம் கலந்ததாகவும், சிலவேளைகளில் மண்ணிறமும் கலந்ததாகக் காணப்படுகின்றது. இவற்றின் வால் பஞ்சு போல் மிகவும் அடர்த்தியானதாகும். இவற்றை சிலர் செல்லப்பிராணிகளாகவும் வளர்க்கின்றனர். இவற்றில் மொத்தம் 11 இனங்கள் உள்ளன. இவை வட மற்றும் மத்திய அமெரிக்காவில் பரந்து காணப்படுகின்றன.  
இவை தாவரம், விலங்கு என இரண்டையும் உண்ணும் அனைத்துண்ணிகள் ஆகும். விலங்குகளில் சிறிய விலங்குகளான மண்புழுக்கள், தவளைகள், பாம்புகள், பறவைகள் மற்றும் அவற்றின் முட்டைகள் என பலவற்றையும் உண்கின்றன.
# ஐயம்பாளையம் ஆசிரியர் வீரப்பன்

**ஐயம்பாளையம் ஆசிரியர் வீரப்பன்** (1938-1965) என்று அறியப்படும் ஆசிரியர் வீரப்பன், இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து உயிர்விட்ட போராளி ஆவார்.
# ஐயம்பாளையம் ஆசிரியர் வீரப்பன்

## வாழ்க்கை

இவர் 1938இல் திருச்சிராப்பள்ளி மாவட்டத்தின், குளித்தலை அருகே உள்ள ப. உடையாம்பட்டி என்னும் ஊரில் பிறந்தவர். 1952இல் ஈ.எஸ்.எல்.சி தேர்ச்சி பெற்றார். 1955இல் தன் அண்ணன் நல்லகருப்பன் முயற்சியால் ஆசிரியர் பயிற்சி முடித்து, ஹையர் கிரேடு ஆசிரியராகத் தேர்ச்சிபெற்று, வேலை பார்த்துக் கொண்டே செகண்டரி கிரேடு ஆசிரியர் தேர்ச்சி பெற்றார். 1962ஆம் ஆண்டு முதல் பல்வேறு ஊர்களில் ஆசிரியராகப் பணியாற்றியபின் க. ஐயம்பாளையத்தில் நடுநிலைப் பள்ளி தலைமை ஆசிரியராகப் பணியாற்றினார். பள்ளி நேரம் போகத் தன் தமிழ் மொழிப் புலமையை வளர்த்துக் கொள்ளவும், கரூர், திருச்சி, குளித்தலை போன்ற பகுதிகளில் நடக்கும் தி.மு.க பொதுக்கூட்டங்களுக்கும் சென்று வந்தார். இளைஞர்களை ஊக்குவித்து இளைஞர் மன்றங்களைத் தொடங்கச்செய்து திராவிட இயக்க ஏடுகளை இளைஞர்களைப் படிக்க வைத்து வந்தார். மாணவர்களுக்குத் தமிழின் பெருமையைப் பற்றிப் பாடங்களை நடத்தி வந்தார்.
# ஐயம்பாளையம் ஆசிரியர் வீரப்பன்

## இந்தித் திணிப்பை எதிர்த்து போராட்டம்

ஜனவரி 26, 1965 முதல் இந்தி மட்டுமே ஆட்சி மொழி எனும் சட்டத்தை அமல்படுத்த நடுவணரசு தயாராகி வந்தது. தலைமையாசிரியரான வீரப்பனே மாணவர்களைத் திரட்டி இந்தி எதிர்ப்பு ஊர்வலங்களை நடத்தினார். இந்தித் திணிப்பை கண்டித்து பல்வேறு வகையில் இந்தி எதிர்ப்பு போரில் உயிர் நீத்த தியாகிகளின் செய்திகள் இதழ்களில் வந்தவண்ணம் இருந்தன. இந்தப் போர் முறை ஆசிரியர் வீரப்பனை என்னவோ செய்தது.  
இந்தியைத் திணிக்க விரும்பும் அரசிடம் வேலை செய்யக்கூடாது என்று முடிவெடுத்து வீரப்பன், அப்போதைய முதலமைச்சர் பக்தவத்சலம், பிரதமர் லால் பகதூர் சாஸ்திரி ஆகியோருக்குக் கண்டனக் கடிதங்களும், அண்ணா, கலைஞர் போன்றோர்க்கு தமிழைக் காக்க முயற்சி செய்யுங்கள் என்று வேண்டுகோள் கடிதங்களும் எழுதி, அவற்றை 10.2.1965 அன்று அஞ்சலில் அனுப்பிவிட்டு அதைத் தன் நாட்குறிப்பில் எழுதினார்.
# ஐயம்பாளையம் ஆசிரியர் வீரப்பன்

## தீக்குளிப்பு

11.2.1965 அன்று தூக்க மாத்திரைகளைச் சாப்பிட்டுவிட்டு தன் உடையோடு மேலும் பல வேட்டிகளை உடம்பில் சுற்றி, மண்ணெண்ணெயை ஊற்றிக்கொண்டு தீயிட்டுக் கொண்டார். தீயைக்கண்டு அணைக்க வந்தவர்களைப் பார்த்து, "என்னைக் காப்பாற்ற முயற்சிக்காதீர்கள், தூக்க மாத்திரைகளையும் அதிகமாகச் சாப்பிட்டுள்ளேன் எனவே என்னைக் காப்பாற்ற முடியாது, என் நாட்குறிப்பில் எல்லாவற்றையும் எழுதியுள்ளேன்" என்று சத்தம் போட்டார். காக்கும் முயற்சி பலனின்றி இறந்தார் அப்போது அவருக்கு வயது 27, திருமணம் செய்திருக்கவில்லை.
# ஐயம்பாளையம் ஆசிரியர் வீரப்பன்

## இதனையும் காண்க

இந்தித் திணிப்பு எதிர்ப்புப் போராட்டம்
# நல்ல உரைநடை எழுத வேண்டுமா? (நூல்)

**நல்ல உரைநடை எழுத வேண்டுமா?** என்பது பேராசிரியர் மா. நன்னன் எழுதிய நூல் ஆகும். இது இரண்டு தொகுதிகளாக வெளிவந்துள்ளது. 1900 பக்கங்கள் கொண்ட இந்நூல் நான்காம் வியல் பதிப்பைக் கண்டுள்ளது.
# நல்ல உரைநடை எழுத வேண்டுமா? (நூல்)

## நோக்கம்

தமிழைத் தமிழாக்க வேண்டும் என்பது இந்நூலாசிரியரின் ஆவல். இற்றைக் காலத்தில் தமிழ் உரைநடை தள்ளாடிச் செல்வதாலும், தமிழ் மரபிலிருந்து விலகிப் போவதாலும், அப் போக்குகளைத் தடுத்து நல்ல தடத்தில் கொண்டு செலுத்துவதே இந்நூலின் நோக்கம் என்று பேராசிரியர் நன்னன் தம் முகவுரையில் சொல்கிறார். தமிழ் மொழியின் ஒட்பமும் நுட்பமும் சிதைக்கப் படுகின்றன என்றும் ஆங்கில மொழியின் கலப்பும் செல்வாக்கும் தமிழ் உரைநடையில் ஊடுருவி தமிழ் மரபின் கட்டுக்கோப்பைக் குலைத்து வருகின்றன என்றும் இவ்விழி நிலையைச் சரிசெய்யும் நோக்கில் இந்நூல் ஆக்கப் பெற்றுள்ளது என்றும் கூறுகிறார். தக்க இடத்தில தக்க சொல்லைக் கையாளவேண்டும் என்று வலியுறுத்துகிறார்.
# நல்ல உரைநடை எழுத வேண்டுமா? (நூல்)

## நூல் அடக்கம்

நல்ல உரைநடை எழுத வேண்டுமா? என்னும் இந்த நூலில் 6652 துளக்கங்கள் துலக்கப்படுகின்றன. அவை கிளவியாக்கம் தொடராக்கம்
என இரு வகைகளாக வகுக்கப்பட்டுள்ளன. கிளவியாக்கம் தனிமொழி, தொடர்மொழி, சரியன்று;சரி என மூன்று வகைப்படும். கிளவியாக்கம் என்னும் பகுதியில் மட்டும் 2408 துளக்கங்கள் துலக்கப்படுகின்றன. துளக்கம் என்பது ஐயம், தடுமாற்றம், திரிபுகள் எனப் பொருள்படும். துலக்கம் என்பது விளக்கம் ஆகும். தொடராக்கத்தில் 4244 துளக்கங்கள் விளக்கப் பட்டுள்ளன.
# நல்ல உரைநடை எழுத வேண்டுமா? (நூல்)

## நூலிலிருந்து சில கருத்துகள்

- முகவுரை முன்னுரை ஆகிய இரண்டும் ஒரே பொருளன என்று பரவலாகக் கருதிக் கொண்டிருக்கும் இக்காலத்தில் இவ்விரண்டும் பொருளில் வேறுபடுகின்றன என்பது இந்நூலில் விளக்கப் படுகின்றன. முகவுரை என்பது நூலின் முகத்தே உரைக்கப் படுவது. முன்னுரை என்பது நூலின் முன்னே சொல்லப்படுவது.
- முதலிய, ஆகிய, என்பன, போன்றன உள்ளிட்ட எனும் இணைப்புச் சொற்கள் சிறப்புத் தகுதி அறிந்து ஆளப்படவேண்டும்.
- ஓய்வு நேரம் என்பது வேலை செய்து களைத்துப் போய் இளைப்பாறும் நேரம்: ஒழிவு நேரம் என்பது எந்த வேலையும் இல்லாமல் வாளாவிருக்கும் நேரம்.
- ஐநூறு என்பது தவறு; ஐந்நூறு என்பதே சரி.
- ஒடித்தல், முறித்தல், பிளத்தல் ஆகிய சொற்களை அவற்றின் பொருள் அறிந்து தக்கவாறு பயன்படுத்தல் வேண்டும.
- யானைக் குட்டி என்பதற்கும் குட்டி யானை என்பதற்கும் பொருள் வேறுபாடு உள்ளது.
- தரமில் சிறந்தது நிசாம் பாக்கு என்பது தவறு; தரத்தில் சிறந்தது என்பதே சரி. தரமில் என்பது தரமற்றது ஆகும்
- வரன் முறை என்பது வருகின்ற முறை; வரைமுறை என்பது எல்லை வகுக்கப்பட்ட முறை.
- தலைமை அமைச்சர் மோதி ஒரு நாள் பயணமாகச் சென்னைக்கு வந்தார் என்று எழுதுவதும், பேச்சு வார்த்தை நடத்தினர் என்பதும், சுத்திகரிப்புச் செய்யப்பட்டது என்று கூறுவதும், ஓய்வு எடுத்துக் கொள்ளுதல், மருந்து எடுத்துக் கொள்ளுதல், உணவு எடுத்துக் கொள்ளுதல் என்று எழுதுவதும் ஆங்கிலச் செல்வாக்கினால் ஏற்பட்ட திரிபுகள் ஆகும்.
- தொகுத்தல், பகுத்தல், வகுத்தல் ஆகிய சொற்களின் நுண்ணிய பொருள் வேறுபாடுகளை அறிந்துகொள்ளல் நல்லது.
- கழிவிடம் என்பது கழிவுப் பொருள்கள் கிடக்கும் இடம்; கழிப்பிடம் அல்லது கழிப்பறை என்பது மலம், சிறுநீர் கழிக்குமிடம்
- மாவடு என்றும், பலா மூசு என்றும், குரும்பை என்றும் சரியாக வழங்க வேண்டும்.
# நல்ல உரைநடை எழுத வேண்டுமா? (நூல்)

## சிறப்புக் குறிப்புகள்

நல்ல உரைநடை எழுத வேண்டுமா? என்னும் இந்த நூலில் அட்டவணை ஒன்று காட்டப் பட்டுள்ளது. இவ்வட்டவணையில் ஒவ்வொரு பகுப்பின் பக்கங்களின் எண்கள் கொடுக்கப்பட்டுள்ளன.  
இப்பதிப்பின் கூடுதல் சிறப்பாக அமைந்திருப்பது 'இது இது இங்கே இங்கே உள்ளது' என்னும் பகுதியாகும். இந்த நூலைப் படிப்போருக்கு அகர முதலி போல பயன்படவேண்டும் என்னும் நோக்கில் இப்பகுதி உருவாக்கப்பட்டுள்ளது.
# லூசி

**லூசி** 2014ஆம் ஆண்டு திரைக்குவந்த பிரான்ஸ் நாட்டு அதிரடித்திரைப்படம் ஆகும். இந்த திரைப்படத்தை லுக் பெசோன் என்பவர் இயக்க, ஸ்கார்லெட் ஜோஹான்சன், மார்கன் ஃபிரீமன் உள்ளிட்ட பலர் நடித்துள்ளார்கள்.
# லூசி

## நடிகர்களின் நடிப்பு

லூசி கதாபாத்திரத்தில் நடித்திருக்கும் சாகச நாயகி ஸ்கார்லெட் ஜோஹன்ஸனுக்கு படத்தில் நடிப்புக்கு தீனி போடும் கதாபாத்திரம். லூசியாக அந்த கதாபாத்திரமாகவே வாழ்ந்திருக்கிறார். தாதாவிடம் மாட்டிக்கொள்ளும் அப்பாவி பெண்ணாக அவர் படும் அவஸ்தைகள் ரசிக்க வைக்கிறது.
# லூசி

## வெளியீடு

இந்த திரைப்படம் ஜூலை 25, 2014ஆம் ஆண்டு வெளியானது.
# மேலக்கொட்டையூர் நவநீதகிருஷ்ணன் கோயில்

| புராண_பெயர் = ஹேரண்டபுரம்
| தேவநாகரி =
| சமசுகிருதம் =
| ஆங்கிலம் =
| மராத்தி =
| வங்காளம் =
| சீனம் =
| மலாய் =
| வரிவடிவம் =  
| ஊர் =மேலக்கொட்டையூர்
| மாவட்டம் = கும்பகோணம்
| மாநிலம் = தமிழ்நாடு
| நாடு = இந்தியா  
| மூலவர் =ஸ்ரீ ருக்மிணி, சத்யபாமா சமேத நவநீதகிருஷ்ணன்
| உற்சவர் =
| தாயார் =
| உற்சவர்_தாயார் =
| விருட்சம் =
| தீர்த்தம் =
| ஆகமம் =
| திருவிழாக்கள் =
| பிரத்யட்சம் =  
| பாடல்_வகை =
| பாடியவர்கள் =  
| கட்டடக்கலை =
| விமானம் =
| கோயில்கள் =
| மலைகள் =
| நினைவுச்சின்னங்கள் =
| கல்வெட்டுகள் =  
| தொன்மை =புராதனக் கோயில்
| நிறுவிய_நாள் =
| கட்டப்பட்ட_நாள் =
| அமைத்தவர் =
| கலைஞர் =
| அறக்கட்டளை =
| வலைதளம் =
| தொலைபேசி =0435-2480975, 9600637782  
குடந்தை ஆராவமுதன், ஸ்ரீஜெயந்தி உற்சவத்தன்று, உறியடி உற்சவத்திற்காக இத்திருக்கோயிலுக்கு எழுந்தருளுவது முந்தைய வழக்கம்.
# பவித்ரா (திரைப்படம்)

**பவித்ரா** 1994ல் வெளிவந்த தமிழ்த் திரைப்படமாகும். இதில் அஜித்குமார் கதாநாயகனாக நடித்துள்ளார்; ஏ. ஆர். ரகுமான் இசை அமைத்துள்ளார் மற்றும் பாடல்களை வைரமுத்து எழுதியுள்ளார். இப்படத்தை கே. சுபாஷ் இயக்கினார். சமஸ்கிருதத்தில் *பவித்ரா* என்றால் *தூய்மை* என்று பொருள்படும். இப்படம் வணிகரீதியாக தோல்வியடைந்தது.
# பவித்ரா (திரைப்படம்)

## நடிகர்கள்

- ராதிகா - பவித்ரா
- அஜித் குமார் - அசோக்
- நாசர் - ரகு
- கீர்த்தனா - சித்ரா
- எஸ். எஸ். சந்திரன்
- வடிவேலு
- கோவை சரளா
- டிஸ்கோ சாந்தி
# பவித்ரா (திரைப்படம்)

## பாடல்கள்

| **எண்** | **பாடல்** | **பாடகர்கள்** | நேரம் |  |
| --- | --- | --- | --- | --- |
| 1 | *செவ்வானம் சின்ன பெண்* | மனோ, எஸ். பி. பாலசுப்பிரமணியம், பல்லவி | 3:47 |  |
| 2 | *ஈச்சம்பழம்* | சாகுல் ஹமிது, சித்ரா | 4:59 |  |
| 3 | *உயிரும் நீயே* | உன்னிகிருஷ்ணன் | 5.25 |  |
| 4 | *மொட்டு விடாத* | சுவர்ணலதா | 4.36 |  |
| 5 | *அழகு நிலவே* | சித்ரா | 5.23 | } |
# பவித்ரா (திரைப்படம்)

## விருதுகள்

- 1994 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.
# ஸ்கார்லெட் ஜோஹான்சன்

**இசுகார்லெட் இங்க்ரிட் ஜோஹன்சன்** (பிறப்பு: நவம்பர் 22, 1984) என்பவர் அமெரிக்க நாட்டு நடிகை மற்றும் பாடகி ஆவார். இவர் 2018 மற்றும் 2019 இல் உலகின் அதிக சம்பளம் வாங்கும் நடிகையாக இருந்தார், மேலும் போர்ப்ஸ் பத்திரிகையால் வெளியிட்ட பிரபல 100 பட்டியலில் பல முறை இடம்பெற்றுள்ளார். இவரது படங்கள் உலகளவில் $14.3 பில்லியனுக்கும் மேல் வசூல் செய்தன மற்றும் இவர் எல்லா காலத்திலும் அதிக வசூல் செய்த வசூல் நட்சத்திர வரிசையில் ஒன்பதாவது இடம் ஆகும்.  
இவரின் நடிப்புத்திறனுக்காக இரண்டு அகாதமி விருதுகள் மற்றும் ஐந்து கோல்டன் குளோப் விருதுகளுக்கான பரிந்துரைகளும், டோனி விருது மற்றும் பிரித்தானிய அகாடமி திரைப்பட விருதுகள் உட்பட பல்வேறு விருதுகளும் பாராட்டுகளும் பெற்றார்.  
இவர் 1994 ஆம் ஆண்டு ஒரு குழந்தை நட்சத்திரமாக 'நோர்த்' என்ற திரைப்படம் மூலமாக நடிப்புத்துறைக்கு அறிமுகமானார். அதை தொடர்ந்து மேன்னி & லியோ (1996), கோஸ்ட் வேர்ல்ட் (2001) போன்ற திரைப்படங்களில் நடித்தார். இவர் 2003 இல் சோபியா கொப்போலாவின் லாஸ்ட் இன் ட்ரான்ஸ்லேஷன் என்ற படத்தில் வயது வந்தோருக்கான வேடத்தில் நடித்தார், இது அவருக்கு சிறந்த நடிகைக்கான பாஃப்டா விருதை பெற்றுக்கொடுத்தது.  
2010 ஆம் ஆண்டு முதல் மார்வெல் திரைப் பிரபஞ்சத் திரைப்படங்களான அயன் மேன் 2, தி அவெஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), பிளாக் விடோவ் (2021) போன்ற படங்களில் பிளாக் விடோவ் என்ற கதாபாத்திரத்தில் நடித்துள்ளார்.
# வார்ப்புரு:War

| list1name = eras
| list1title = வரலாறு
| list1 =
- வரலாற்றுக்குமுன்
- பண்டைக்காலம்
- நடுக்காலம்
- தொடக்க நவீனகாலம்
- தொழில்
- நவீனம்
- நாலாம்-தலைமுறைப் போர்
| list2name = battlespace
| list2title = போர்வெளி
| list2 =
- [[வான் போர்|வான்]
- தகவல்
- தரை
- கடல்
- விண்வெளி  
| list3name = weapons
| list3title = ஆயுதங்கள்
| list3 =
- [[Armoured warfare|]]
- கனரக ஆயுதம்
- உயிரியல்
- குதிரைப் படை
- மரபுப் போர்முறை
- வேதியியல்
- இணையவெளி
- மின்னணுப் போர்முறை
- காலாட்படை
- அணுப் போர்முறை
- உளவியல்
- மரபுசாராப் போர்முறை  
| list4name = உத்திகள்
| list4title = உத்திகள்
| list4 =
- Aerial
- சண்டை
- காலாட்படை
- Charge
- Cover
- பதில் தாக்குதல்
- பயங்கரவாத எதிர்ப்பு
- தற்காப்புப் போர்
- கரந்துறை போர்முறை
- Morale
- முற்றுகை
- உத்திசார் நோக்கம்
- பதுங்குகுழிப் போர்முறை  
| list5name = operational
| list5title = Operational
| list5 =
- *Blitzkrieg*
- Deep battle
- warfare
- Operational manoeuvre group  
| list6name = strategy
| list6title = Strategy
| list6 =
- Attrition
- Deception
- Defensive
- Offensive
- Counter-offensive
- Goal
- Naval  
| list7name = grand strategy
| list7title = Grand strategy
| list7 =
- Containment
- Economic warfare
- Limited war
- Military science
- Philosophy of war
- Strategic studies
- Total war  
| list8name = organization
| list8title = Organization
| list8 =
- Command and control
- Doctrine
- Education and training
- Engineers
- Intelligence
- Ranks
- Staff
- Technology and equipment  
| list9name = logistics
| list9title = Logistics
| list9 =
- Materiel
- Supply chain management  
| list10name = related
| list10title = Related
| list10 =
- Asymmetric warfare
- Cold war
- Mercenary
- Military campaign
- Military operation
- Network-centric warfare
- Operations research
- Principles of war
- Proxy war
- Religious war
- Theater
- War crimes
- War film
- War novel  
| list11name = lists
| list11title = Lists
| list11 =
- Battles
- Operations
- Sieges
- Wars
- War crimes
- Weapons
- Writers  
}}<noinclude>  
</noinclude>
# ஹர்ஷத் அரோரா

**ஹர்ஷத் அரோரா** (பிறப்பு: 3 செப்டம்பர், 1987) இவர் ஒரு இந்திய நாட்டு இந்தி மொழித் தொலைக்காட்சி நடிகர் ஆவார். இவர் 2013ஆம் ஆண்டு அலைபாயுதே என்ற தொடரின் மூலம் சின்னத்திரையில் அறிமுகமானார். இந்த தொடரில் நடித்ததற்காக சில தொலைக்காட்சி விருதுகளையும் வென்றார் என்பது குறிப்பிடத்தக்கது.
# ஹசரத் நிசாமுதீன் தொடருந்து நிலையம்

**ஹசரத் நிசாமுதீன் தொடருந்து நிலையம்** இந்தியத் தலைநகரான தில்லியில் உள்ளது. இது இந்திய ரயில்வேயின் வடக்கு இரயில்வே கோட்டத்தில் உள்ளது.
# ஹசரத் நிசாமுதீன் தொடருந்து நிலையம்

## வண்டிகள்

இங்கிருந்து திருச்சூர், மும்பை, பெங்களூர், ஐதராபாத்து, விசாகப்பட்டினம், கொச்சி, திருவனந்தபுரம், கோயம்புத்தூர், செய்ப்பூர், புனே, ஜபல்பூர், கொல்லம், இந்தோர், குவாலியர், போப்பால், ஜான்சி, இலக்னோ, கன்னியாகுமரி, மதுரை, சென்னை உள்ளிட்ட ஊர்களுக்கு தொடர்வண்டிகள் இயக்கப்படுகின்றன.  
முக்கியமானவற்றை கீழே காண்க.  
- ஹசரத் நிசாமுதீன் - ஹபீப்கஞ்சு (போபால்) வண்டி
- ஹசரத் நிசாமுதீன் - ஜபல்பூர் வண்டி
- ஹசரத் நிசாமுதீன் - ஜபல்பூர் வண்டி
- ஹசரத் நிசாமுதீன் - ஜபல்பூர் வண்டி
- ஹசரத் நிசாமுதீன் - மும்பை சென்டிரல் வண்டி
- பாந்திரா முனையம் - ஹசரத் நிசாமுதீன் கரீப் ரத் விரைவுவண்டி
- ஹசரத் நிசாமுதீன் - பெங்களூர் (பெங்களூர் ராஜ்தானி விரைவுவண்டி)
- ஹசரத் நிசாமுதீன் - யஷ்வந்துபூர் (பெங்களூர்) (கர்நாடகா சம்பர்க் கிராந்தி விரைவுவண்டி)
- ஹசரத் நிசாமுதீன் - திருவனந்தபுரம் சென்ட்ரல் (திருவனந்தபுரம் ராஜ்தானி விரைவுவண்டி)
- ஹசரத் நிசாமுதீன் - சென்னை சென்டிரல் (சென்னை ராஜ்தானி விரைவுவண்டி)
- ஹசரத் நிசாமுதீன் - வாஸ்கோ-ட-காமா கோவா விரைவுவண்டி
- ஹசரத் நிசாமுதீன் - செகந்திராபாத் (செகந்திராபாத் ராஜ்தானி விரைவுவண்டி)
- ஹசரத் நிசாமுதீன் - ஐதராபாத் டெக்கன், தட்சிண் விரைவுவண்டி
- ஹசரத் நிசாமுதீன் - இந்தூர் (இந்தூர் இண்டர்சிட்டி எக்ஸ்பிரஸ்
- ஹசரத் நிசாமுதீன் - ஜான்சி (தாஜ் விரைவுவண்டி)
- ஹசரத் நிசாமுதீன் - மைசூர் (சுவர்ண ஜெயந்தி விரைவுவண்டி)
- ஹசரத் நிசாமுதீன் - கோயம்புத்தூர் (கொங்கு விரைவுவண்டி)
# ஹசரத் நிசாமுதீன் தொடருந்து நிலையம்

## மேலும் பார்க்க

- புது தில்லி தொடருந்து நிலையம்
- தில்லி சந்திப்பு தொடருந்து நிலையம்
- தில்லி சராய் ரோகில்லா தொடருந்து நிலையம்
- தில்லி சப்தர்ஜங் தொடருந்து நிலையம்
- ஆனந்து விகார் முனையத் தொடருந்து நிலையம்
- தில்லி மெட்ரோ
# ஹல்க் (திரைப்படம்)

**ஹல்க்** இது 2003 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் மற்றும் யுனிவர்சல் ஸ்டுடியோஸ் போன்ற நிறுவனங்கள் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  
அவி ஆராட், லாரி பிரான்கோ, கேல் அன்னே ஹர்ட், ஜேம்ஸ் ஸ்காமஸ் போன்றோர் தயாரிக்கும் இந்த திரைப்படத்தை ஆங் லீ என்பவர் இயக்க, எரிக் பனா, ஜெனிஃபர் கானலி, சாம் எலியட், ஜோஷ் லுகாஸ், நிக் நோல்டி போன்ற பலர் நடித்துள்ளார்கள்.  
இந்த திரைப்படம் ஜூன் 20, 2003 அன்று உலகம் முழுவதும் வெளியாகி, உலகளவில் $245 மில்லியனை வசூலித்தது. மற்றும் 2003 ஆம் ஆண்டில் அதிக வசூல் செய்த படங்களில் ஒன்றாகும். மார்வல் திரைப் பிரபஞ்சத்தின் இரண்டாவது படமாக தி இன்க்ரெடிபிள் ஹல்க் என்ற தலைப்பில் ஜூன் 13, 2008 அன்று வெளியிடப்பட்டது.
# ஹல்க் 2

**த இன்கிரிடிபில் ஹல்க்** என்பது 2008 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  
இது 2003 ஆம் ஆண்டு வெளியான ஹல்க் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இரண்டாவது திரைப்படமும் ஆகும். அவி ஆராட், கலே அன்னே ஹர்ட் மற்றும் கேவின் பிகே ஆகியோர் தயாரிக்கும் இந்த திரைப்படத்தை லூயிஸ் லெட்டரியர் என்பவர் இயக்க, எட்வர்டு நார்டன், லிவ் டைலர், டிம் ரோத், டிம் பிளேக் நெல்சன் மற்றும் வில்லியம் கேர்ட் போன்ற பலர் நடித்துள்ளார்கள்.  
த இன்கிரிடிபில் ஹல்க் என்ற படம் 8 ஜூன் 2008 அன்று கலிபோர்னியாவின் யுனிவர்சல் சிட்டியில் உள்ள கிப்சன் ஆம்பி திரையரங்கில் திரையிடப்பட்டது. மற்றும் 13 ஜூன் 2008 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் இரண்டாவது திரைப்படமாக வெளியானது. இந்த படம் உலகளவில் 264.8 மில்லியனை வசூலித்தது, இது மார்வல் திரைப் பிரபஞ்சத்தின் இன் மிகக் குறைந்த வசூல் படமாக அமைந்தது.
# ஹல்க் 2

## நடிகர்கள்

- எட்வர்டு நார்டன் - புரூஸ் பேனர் / ஹல்க்
- லிவ் டைலர் - பெட்டி ரோஸ்
- டிம் ரோத் - எமில் ப்ளான்ஸ்கி
- டிம் பிளேக் நெல்சன் - சாமுவேல் ஸ்டெர்ன்ஸ்
- வில்லியம் கேர்ட் - தாடியஸ் "தண்டர்போல்ட்" ரோஸ்